Almasın
Bimürvət yar məni candan elədi, 
Tutubdu dəstində ay ağ almasın. 
Yarın bağçasının seyrinə vardım, 
Heç görmədim yarın ay ağ almasın.

Bayram ayı demək olmaz hər aya, 
Təbib gərək dərman edə həraya, 
Şahlar şahı, özün yetir haraya, 
Düşmən üstümüzə ayaq almasın.

Aşıq Alı deyər: yar ab ağlaya, 
Yaxşı təbib gərək yara bağlaya, 
Yar ki meylin qeyri yara bağlaya, 
Həftəyə varmasın, aya qalmasın.
Təcnislər